ཟད་བཀུག་ནས་ལྕགས་ཀྱུ་ལྟར་བྱས་ལ༔ ནྲྀཿ བཛྲ་ཨཾ་ཀུ་ཤ་ཛཿ ན་མོ་སངས་རྒྱས་ཀྱི་བདེན་པ་དང་། ཆོས་ཀྱི་བདེན་པ་དང་། དགེ་འདུན་གྱི་བདེན་ པ་དང་། འཕགས་མཆོག་ཐུགས་རྗེ་ཆེན་པོའི་སྐུ་གསུང་ཐུགས་གསང་བ་བླ་ན་མེད་པའི་བདེན་པས་ཚེ་ལས་འདས་པ་འདི་ཉིད་ཀྱི་རྣམ་ཤེས་སྲིད་པ་བར་དོ་ཁམས་གསུམ་འགྲོ་བ་རིགས་དྲུག་སྐྱེ་གནས་བཞི་འཇིག་རྟེན་གྱི་ཁམས་གང་ ན་གནས་པ་ནས་རྟེན་མཚན་བྱང་འདི་ལ་ཁུག་ཅིག ཅེས་ལན་གསུམ་གྱིས་བཀུགས་པར་བསམ། ཧྲཱིཿ མི་བཟོད་འཆི་བདག་གཤིན་རྗེ་དབང་བཙན་པས། །ཚེ་འདིའི་ སྲོག་གི་འདུ་བྱེད་འཕྲོག་པའི་དུས། །ལས་ངན་རླུང་གིས་བར་དོར་རྟོལ་མེད་གཡེང་། །རིགས་དྲུག་གནས་རིས་མཐོ་དམན་གར་སྐྱེས་ཀྱང་། །བཟོད་དཀའི་ སྡུག་བསྔལ་ཁུར་གྱིས་རྟག་ཏུ་མནར། །བདེ་བས་ཕོངས་པའི་སྲིད་པའི་རྒྱ་མཚོ་ལས། །འདོན་ཕྱིར་རྣམ་ཤེས་ཆགས་པའི་རྟེན་འདི་ལ། །བརྟན་པར་བཞུགས་ལ་གཞན་དུ་མ་ཡེངས་ཤིག །ཛཿཧཱུྃ་བཾ་ཧོ་ཏིཥྛན་ཏུ། ཞེས་ངོ་སྤྲོད་ཅིང་ཆོ་ག་མ་རྫོགས་པར་གཞན་དུ་མི་འགྲོ་བར་གནས་པར་བསམ། དེ་ནས་གཏོར་མ་གསུམ་དང་ཏིང་ལོ་བཅས་ལས་སྔགས་བུམ་ཆུས་བསངས། སྭ་བྷ་ཝས་སྦྱངས། སྟོང་པར་ངང་ལས་ཨོཾ་ལས་རིན་པོ་ཆེའི་སྣོད་ དུ་གཏོར་མ་གཟུགས་སྒྲ་དྲི་རོ་རེག་བྱ་འདོད་པའི་ཡོན་ཏན་ཕུན་སུམ་ཚོགས་པར་གྱུར། ཨོཾ་ཨཱཿཧཱུྃ། ལན་གསུམ་གྱིས་བྱིན་གྱིས་བརླབས་ནས། གཏོར་མ་གཡས་སུ་བསྐོར་ལ། ཨོཾ་སརྦ་བིགྣན་ན་མཿསརྦ་ཏ་ཐཱ་ག་ཏ་བྷྱོ་བི་ཤྭ༴ སོགས་ལན་གསུམ་གྱིས་བསྔོ། ཏིང་ལོ་མར་མེ་ཆང་བུ་བགྲང་ནས་རྟེན་ལ་ཕྱིར་བསྐོར་ཞིང་། སུཾ་བྷ་ནི་སུཾ༴ སོགས། ལན་གསུམ་བརྗོད་དེ་ནས་
གཞུང་གི་བཀའ་བསྒོ་འམ་ཡང་ན། ཚེ་འདས་འདི་ལ་གསོན་གྱི་གནས་སྐབས་སུ། ། ལུས་དང་ཚེ་སྲོག་གནས་ལ་གེགས་བྱེད་ཅིང་། །ཚེ་འཕོས་ནས་ཀྱང་མཐོ་རིས་ཐར་ལམ་ལ། །བར་གཅོད་བགེགས་ཚོགས་ཚེ་འདས་གཟུགས་བཟུང་ནས། ། ཉེ་འབྲེལ་རྣམས་དང་འཇིག་རྟེན་ཀུན་བསླུ་བས། །གནོད་སྦྱིན་ཤ་ཟ་འབྱུང་པོ་ཐམས་ཅད་ལ། །ཟད་མེད་མཁོ་དགུའི་གཏོར་མ་འདིས་ཚིམས་ལ། །གནོད་ སེམས་སྤོངས་ལ་སོ་སོའི་གནས་སུ་དེངས། །གལ་ཏེ་བཀའ་ལས་འདའ་ན་ཡེ་ཤེས་ཀྱི། །རྡོ་རྗེ་འབར་བའི་བསྲེག་ཅིང་རྣམ་པར་གཞོམ། ། ཧཱུྃ་བཞིའི་སྔགས་བརྗོད་ལ། ཨུ་ཙ་ཏ་ཡ་ཕཊ། ཅེས་ཤི་གཤེད་དང་བྲལ་བར་བྱས་ལ། ཨོཾ་བཛྲ་རཀྵ་རཀྵ་ཧཱུྃ་ཨཱ། ཞེས་བསྲུང་འཁོར་བསྒོམས་ནས། སྡིག་སྦྱང་གི་སྦྱིན་བསྲེག་ནི། ཚེ་འདས་རྐང་མཐིལ་གཉིས་སུ་རླུང་དཀྱིལ་དང་། །ལྟེ་བར་ཡེ་ཤེས་མེ་འབར་སྙིང་ཁ་རུ། །སྒོ་གསུམ་ སྡིག་སྒྲིབ་ས་བོན་པཾ་ནག་པོ། །མེ་འབར་འོད་ཀྱི་པཾ་དེད་སྣ་སྒོར་ཐོན། ། སྡིག་པ་རྭ་ཅན་རྣམ་པས་ཏིལ་ལ་ཐིམ། ། པར་བསམ་ལ་མཐེབ་མཛུབ་དབུས་སུ་ཧཱུྃཿགསལ་ལ་སྡིག་
གཟུགས་ནས་བཅད་དེ། སརྦ་པཱ་པཾ་ད་ཧ་ན་བྷསྨི་ཀུ་རུ་སྭཱ་ཧཱ།  ཞེས་ཏིལ་མེ་ལ་བསྲེགས་པས་
སྡིག་པ་དག་པར་བསམ། དེ་ནས་ཁྲུས་ཀྱིས་སྦྱང་བ་ལ། ཁྲུས་གསོལ་སྤྲོ་ན་ཕྱི་ལྟར་བྱ། མིང་བྱང་མེ་ལོང་ལ་གཟུགས་བརྙན་ཤར་བ་དང་། དངོས་སུ་བཀྲུ་བ་དང་། ཀུ་ཤའི་བུམ་ཆུ་འཐོར་བ་གང་བདེ་བྱས་ལ། འདི་ ནི་ཕྱིན་དྲུག་རང་བཞིན་ཆུ། །ཉོན་དྲུག་དྲི་མ་སྦྱོང་མཛད་ཅིང། །ཕར་ཕྱིན་དྲི་ཡི་ལེགས་བསྒོས་ཆུ། །ཁྲུས་ལེགས་མཛད་ཀྱི་ཁྲུས་བྱའོ། ། ཡིག་དྲུག་དང་ཡིག་བརྒྱ་བརྗོད་ལ། ཆུ་བོ་དྲུག་གིས་ཁྲུས་བྱས་པས། ། བག་ཆགས་རྣམ་དྲུག་སྦྱངས་ནས་ ནི། །གང་ལ་ཉེས་པ་མི་མངའ་ཞིང་། །ཁྲུས་ལེགས་མཛད་ལ་ཕྱག་འཚལ་ལོ། །
སྔགས་དང་། དྲི་ཆུ་དྲུག་གིས་ཁྲུས་བྱས་པས༔ དྲི་མ་རྣམ་དྲུག་སྦྱང་མཛད་པ། ། རྒྱ་ཆེན་ཡོན་ཏན་དྲུག་ལྡན་པ། །ཁྲུས་ལེགས་མཛད་ལ་ཉེས་མི་མངའ། ། གཟུངས་
སྔགས། དྲི་མ་རྣམ་དྲུག་དག་པ་ཡིས། །ཡོན་ཏན་ཐམས་ཅད་དང་ལྡན་པ། ། སངས་རྒྱས་ཐམས་ཅད་མཆོད་དོན་དུ། །དད་པའི་བདག་གིས་ཁྲུས་བགྱིའོ། །
སྔགས་བརྗོད་ལ། ཚེ་ལས་འདས་པ་ཞེས་བྱ་བའི་ཚེའཁོར་བ་ཐོག་མ་མེད་པ་ནས་བསགས་པའི་སྡིག་སྒྲིབ་ཐམས་ཅད་དང་། ཁྱད་པར་དུ་ཉོན་མོངས་པ་སེར་སྣ་ལ་སོགས་པའི་དྲི་མ་ཐམས་ཅད་དག་ནས་ཕ་རོལ་ཏུ་ཕྱིན་པ་དྲུག་ཡོངས་སུ་རྫོགས་པར་གྱུར་ཅིག འདོད་ཆགས་ཞེ་སྡང་གཏི་མུག་གསུམ། །དེ་དག་འཇིག་རྟེན་དུག་གསུམ་སྟེ། །དཀོན་མཆོག་གསུམ་པོ་དུག་མི་མངའ། །མཆོག་ གསུམ་གཟི་ཡིས་དུག་བཅོམ་མོ། ། ཞེས་གོང་ལྟར་སྔགས་བརྗོད་ནས། ཚེ་ལས་འདས་པ་ཞེས་བྱ་བའི་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་སྒྲིབ་ཐམས་ ཅད་དང་། ཁྱད་པར་དུ་ཉོན་མོངས་པ་དང་དེའི་དབང་གིས་བྱུང་བའི་དུག་ཐམས་ཅད་བྱང་ཞིང་དག་ནས་མྱུར་དུ་མངོན་པར་རྫོགས་པར་སངས་རྒྱས་པརགྱུར་ཅིག འབྱུང་བཞི་དུག་གི་མ་ཡིན་ཏེ། །འབྱུང་བཞི་དུག་གི་ཕ་ཡང་ཡིན། །བདེན་པའི་བདེན་ཚིག་འདི་དག་གི ། ཚེ་འདས་དུག་ནི་དུག་མེད་ཤོག །དུག་ནི་འབྱུང་བཞིའི་ནང་དུ་སོང་། །གང་བའི་སྣོད་དུ་དུག་སོང་ཤིག་སྭཱ་ཧཱཿ གོང་ལྟར་སྔགས་བརྗོད། འབྱུང་བ་དང་འབྱུང་བ་ལས་གྱུར་བའི་དུག་ཐམས་ཅད་འབྱུང་བ་བཞིའི་བག་ལ་ཞ་བར་གྱུར་ཅིག འབྱུང་བ་བཞིའི་ནང་དུ་ཐིམ་པར་གྱུར་ཅིག འབྱུང་བ་བཞི་རྣམ་པར་དགཔ་ཡུམ་བཞིའི་རང་བཞིན་ དུ་སངས་རྒྱས་པར་གྱུར་ཅིག འབྱུང་བ་བཞིའི་རང་བཞིན་ནི་སྟོང་པ་ཉིད་ཡིན་པས་ཆོས་ཉིད་སྤྲོས་བྲལ་དུ་རྟོགས་པར་གྱུར་ཅིག དེ་ནས་རིགས་དྲུག་གི་གནས་ནས་དྲངས་ཕྱིར་སྐྱབས་སུ་འགྲོ་བ་ནི། ཨེ་མ་ཉམ་ཐག་གཉེན་གཅིག་བླ་མ་སྤྱན་རས་གཟིགས། ། མགོན་མེད་བདག་སོགས་ང་རོས་འབོད་ལགས་ན། །ཐུགས་བསྐྱེད་དམ་བཅའ་མ་བསྙེལ་བརྩེ་བའི་དགོངས། །འཇིགས་རུང་རིགས་དྲུག་གནས་ནས་དྲངས་དུ་གསོལ། ། ཞེས་ལན་གསུམ་གསོལ་བ་གདབ་ལ། སྤྲོ་ན་སྐབས་འདིར་ཆོས་བཤད་བྱས་ནས། ཧཱུྃ། ཚེ་འདས་རིགས་ཀྱི་བུ་ཁྱོད་ལེགས་པར་ཉོན། །འཇིག་རྟེན་ཚེ་འདིའི་སྣང་བ་དབང་མེད་ནུབ། །ལས་ངན་བག་ཆགས་རླུང་གིས་ཕ་རོལ་འཕེན། །བར་དོའི་དངངས་སྐྲག་གཤིན་རྗེའི་སྣང་བ་ཤར། །རིགས་དྲུག་བཙོན་རར་འདོད་སྲེད་ཞགས་པས་བཅིང་། །འཁོར་བའི་རྒྱ་མཚོར་སྡུག་བསྔལ་རླབས་ཀྱིས་འཐུམ། ། ཀུན་ཉོན་རྒྱུ་འབྲས་ཆུ་སྲིན་ཁར་ཆུད་ནས། །མི་འདོད་སྡུག་བསྔལ་རྣམ་གྲངས་དུ་མས་མནར། །དེ་ལྟར་སྲིད་པའི་སྐྱོན་ཀུན་ཤེས་ཀྱིས་ལ། །དེ་ཡང་འཁྲུལ་སྣང་ཙམ་སྟེ་བདེན་པར་མེད། །ཞེན་འཁྲི་ཆོད་ལ་དད་གུས་ཤུགས་དྲག་གིས། ། འདྲེན་པ་སྤྱན་རས་གཟིགས་ལ་གསོལ་བ་ཐོབ། ། ཅེས་དང་དེ་ནས་རིམ་བཞིན་རིགས་དྲུག་གི་གནས་ནས་དྲང་བ་དངོས་ནི། གཏོར་མ་རྣམས་ཨ་ཀ་རོས་བྱིན་གྱིས་བརླབས་ལ། ཧཱུྃ། འདོད་ཡོན་ལྔ་ཡི་དཔལ་འཛིན་པའི། །རོ་བརྒྱའི་བཅུད་ལྡན་གཏོར་མ་འདི། །ཁྲོ་སྣང་ཞེན་དང་རྨོངས་པ་དང་། །རྟོག་དཔྱོད་མཆོག་འཛིན་འདོད་སྲེད་ཀྱི། །ཉོན་མོངས་དབང་གིས་ལས་བསགས་པའི། །ཤ་མཁོན་ལན་ཆགས་སྦྱངས་ཕྱིར་བསྔོ། །ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སཾ་བྷ་ར་སཾ་བྷ་ར་ཧཱུྃ། ཞེས་ཁ་འབར་
མའི་སྔགས་བཅས་བསྔོས་ལ། སྤྲུལ་སྐུ་ཐུབ་པ་དྲུག་གི་དབང་བསྐུར་བ་ནི། ཧཱུྃ། གདོད་ནས་རྫོགས་སངས་རྒྱས་ཀྱང་མཐའ་ཡས་འགྲོ། །རེ་བ་སྐོངས་ཕྱིར་འགྲོ་འདུལ་ཐུབ་པར་སྤྲུལ། །མེ་ཆུ་རིན་ཆེན་སྒྲོམ་བུ་པོ་ཏི་དང་། །རལ་གྲི་གོ་ཆ་སྒྲ་སྙན་པི་ཝཾ་དང་། ། གསེགས་ཤིང་ལྷུང་ཟེད་བསྣམས་ནས་འགྲོ་ཀུན་འདྲེན། །སྤྲུལ་སྐུ་ཐུབ་དྲུག་གསང་གསུམ་དབང་ཐོབ་ཤོག །ཨོཾ་མུ་ནེ་ཡེཿཏྲུཾཿཀྵཾཿསྲུཾཿབྲེཾཿཀྲེཾཿཨ་བྷི་ཥིཉྩ་ཧཱུྃ།  ཞེས་སྨོན་ལམ་གདབ། ཕྱེ་མ་བྲབ་ནས་རིགས་དྲུག་གི་ས་བོན་དྲུག་བསྲེགས་པར་བསམ་བཞིན་ཡིག་དྲུག་གི་མཐར། ཨོཾ་ད་ཧ་ད་ཧ་སརྦ་ན་ར་ཀ་ག་ཏེ་ཧེ་དུན་ཧཱུྃ་ཕཊ། ཨོཾ་པ་ཙ་པ་ཙ་སརྦ་པྲེ་ཏ་ཀ་ག་ཏ་ཧེ་ཏུན་ཧཱུྃ་ཕཊ། ཨོཾ་མ་ཐ་མ་ཐ་སརྦ་ཏིརྻ་ཀ་ག་ཏེ་ཧེ་ཏུན་ཧཱུྃ་ཕཊ། ཨོཾ་སརྦ་བྷི་དྷན་ཁདྒ་ཚིནྡྷ་ཚིནྡྷ་ཧཱུྃ་ཕཊ། ཨོཾ་སརྦ་དུ་ལ་ཀརྨ་པྲཱ་བེ་ཤ་ཡ་ཧཱུྃ་ཕཊ། ཨོཾ་ཚིནྡྷ་ཚིནྡྷ་སརྦ་ཨ་ཝ་ར་ཎ་ནི་ཧཱུྃ་ཕཊ། ཅེས་རིགས་དྲུག་གི་གནས་དོང་ནས་སྤྲུགས་པར་བསམ་བཞིན། ཧཱུྃཿ ས་འདི་མན་ཆོད་འཁོར་བའི་གནས། །དམྱལ་བ་ཡི་དྭགས་དུད་འགྲོ་དང་། །ལྷ་མིན་ལྷ་དང་མི་ཡུལ་དྲུག །ཚ་གྲང་བཀྲེས་སྐོམ་བླུན་རྨོངས་དང་། །འཐབ་རྩོད་འཕོ་ལྟུང་སྐྱེ་རྒ་ན། །འཆི་བའི་སྡུག་བསྔལ་བཟོད་བླག་མེད། །དེ་སྤོང་ཞི་བདེ་ཡོན་ཏན་གྱིས། །ཡིད་འཕྲོག་ཐར་བའི་ལམ་འདིར་ཤོག །ལྷ་མིའི་དཔལ་འབྱོར་ཐོབ་ལགས་ཀྱང་། །མི་རྟག་འདུས་བྱས་རང་མཚང་ངོམ། །སྔོན་བསགས་ལས་ཀྱི་འབྲས་བུས་མནར། །ཟག་བཅས་བདེ་ལ་འཁྲི་བློ་ཆོད། །རྣམ་དག་ལམ་བཟང་བགྲོད་པའི་སྐས། །འཛེགས་ཏེ་བྱང་ཆེན་སར་སླེབ་ཤོག ། ཅེས་བརྗོད་ལ་ཚོགས་བསགས་པ་ནི། ཧོཿ རབ་འབྱམས་རྒྱལ་བའི་སྙིང་རྗེའི་རང་གཟུགས་གར། ། འཕགས་མཆོག་ཐུགས་རྗེ་ཆེན་པོའི་ལྷ་ཚོགས་ལ། །དད་མོས་གདུང་ཤུགས་དྲག་པོས་སྐྱབས་སུ་མཆི། །སྣ་ཚོགས་ བཀོད་ལེགས་མཆོད་པ་རྒྱ་མཚོ་འབུལ། །ཐོག་མེད་ལས་བསགས་གནོང་འགྱོད་སེམས་ཀྱིས་བཤགས། །རྣམ་དཀར་དགེ་ལ་སྙིང་ནས་རྗེས་ཡི་རང་། ། འགྲོ་ཕན་སྤེལ་བའི་ཆོས་ཀྱི་ཆར་ཆེན་ཕོབ། །སྲིད་མཐའི་བར་དུ་མྱ་ངན་མི་འདའ་བཞུགས། །བསོད་ནམས་ཅི་བསགས་སྤྱན་རས་གཟིགས་དབང་གིས། །རྗེས་སུ་འཛིན་ཅིང་སངས་རྒྱས་ཐོབ་ཕྱིར་བསྔོ། ། ཞེས་ཡན་ལག་བདུན་པ་ལན་གསུམ་བྱ། སླར་ཡང་ཚེ་འདས་དེ་ཉིད་འཕགས་མཆོག་ཐུགས་རྗེ་ཆེན་པོའི་ལྷ་སྐུར་གསལ་ནས་ཟས་གཏད་བྱ་བ་ལ་འདོད་ཡོན་གྱི་རྫས་རྣམས་བྱིན་གྱིས་བརླབས་པ་ནི་བསང་སྦྱངས། སྟོང་པའི་ངང་ལས་བྷྲཱུཾཿལས་རིན་པོ་ཆེའི་སྣོད་དུ་འདོད་ཡོན་རྣམས་གཟུགས་སྒྲ་དྲི་རོ་རེག་བྱ་ཕུན་སུམ་ཚོགས་པར་གྱུར། ན་མཿསརྦ་ཏ་ཐཱ་ག་ཏ་བྷྱོ་བི་ཤྭ་མུ༴ སོགས་ནས ཁཾ་སྭཱ་ཧཱ།  ལན་གསུམ་གྱིས་བྱིན་གྱིས་བརླབས་ནས། ཨེ་མ་བླ་མེད་ལོངས་སྤྱོད་འཕྲུལ་ལྡན་ཚད་དངར་བའི། །མཛེས་སྡུག་རབ་འབར་འོད་ཟེར་བརྩེ་དགའ་རྒོད། ། སྣ་ཚོགས་རོལ་མོའི་གདངས་སྙན་འགྱུར་བའི་སྒྲ། །གུར་གུམ་མདངས་འཛིན་རོ་མཆོག་རྒྱ་ཇའི་བཏུང་། །རོ་བརྒྱའི་བཅུད་ལྡན་བཟའ་བཅའ་ལྷ་མིའི་ཟས། ། ཡིད་འོང་རེག་འཇམ་གོས་ཀྱི་བྱེ་བྲག་ཀུན། །མཐའ་ཡས་མི་ཟད་འདོད་དགུའི་གཏེར་ཆེན་འདི། །གདུང་བའི་སེམས་ཀྱིས་ཁྱོད་ལ་འབུལ་ཞིང་བསྔོ། །དགའ་བདེ་འབྱོར་བའི་ཆོས་ཀྱི་རོས་ཚིམས་ནས། །རྣམ་གྲོལ་ཐར་བའི་ལམ་བཟང་བགྲོད་པར་ཤོག ། ཅེས་པའི་གཞན་ཡང་ཚིག་གང་མོས་ཀྱིས་གསུར་བསྔོས་ནས། ལུས་རྟེན་ལྷ་ལ་འབུལ་བ་ནི། ཧཱུྃ། ཐུགས་རྗེ་ཆེན་པོའི་དཀྱིལ་འཁོར་ལ། །ཚེ་འདས་ཕུང་ཁམས་སྐྱེ་མཆེད་བཅས། །ལུས་འདི་ཡོན་འབུལ་ཐུགས་རྗེ་ཡིས། །བཞེས་ནས་ཐར་བའི་ལམ་སྟོན་ཤོག ། ཅེས་དང་སྒྲོན་མེ་སྦར་ལ། ཧཱུྃ། ཡེ་ཤེས་ལྔ་ཡི་མདངས་ཤར་བའི། །གསལ་སྟོང་རིག་པའི་སྒྲོན་མེ་སྦྱིན། །མི་ཤེས་སྒྲིབ་པ་རབ་བསལ་ནས། །དག་པའི་ཞིང་མཆོག་མཐོང་བར་ཤོག ། དེ་ནས་ལམ་བསྟན་ནི། ཧཱུྃ། འདི་ནས་ནུབ་ཕྱོགས་བདེ་ཆེན་ཞིང་ཁམས་དེར། །སྡུག་བསྔལ་མིང་མེད་བདེ་སྐྱིད་ ཡོན་ཏན་ལྡན། །ངོ་མཚར་བཀོད་པ་བསམ་གྱིས་མི་ཁྱབ་ཞིང་། །མཚན་ཐོས་ཙམ་གྱིས་སྐྱེ་བར་ངེས་པ་ཡི། །ཞིང་དེར་འདྲེན་མཆོག་འོད་དཔག་མེད་པ་བཞུགས། །གཡས་སུ་སྙིང་རྗེའི་གཏེར་མཛོད་སྤྱན་རས་གཟིགས། །གཡོན་དུ་བྱང་ཆུབ་སེམས་དཔའ་མཐུ་ཆེན་ཐོབ། །རྒྱལ་སྲས་བྱང་སེམསས་བགྲང་ཡས་བསྐོར་བའི་དྲུང་། །མདུན་དུ་པད་སྡོང་འདབ་མ་འབུམ་ལྡན་གྱི། །དབུས་ སུ་རང་ཉིད་འགྲོ་བའི་འདུན་པ་གྱིས། །ཚེ་ལས་འདས་པའི་སེམས་ཉིད་ཀྱི་ངོ་བོ་ཧྲཱིཿཡིག་དཀར་ལ་དམར་བའི་མདངས་ཆགས་པ་དེ་མགོན་པོ་འོད་དཔག་ མེད་ཀྱི་ཐུགས་ཀར་ཐིམ་པར་གྱུར། ཞེས་བརྗོད་ལ། ཕཊ། ལན་གསུམ་གྱིས་སྤར་ལ། དེ་ནས་ཚེ་འདས་ཀྱི་ཕུང་པོའམ་བྱང་བུ་དེ་དང་མ་དག་པས་སྣང་ཆ་ཀུན་དབྱེར་མེད་དུ་བསམ་ལ། ཧཱུྃ། ཚེ་འདས་མ་དག་འཁྲུལ་སྣང་བཅས། །རྣམ་ཤེས་ཚོགས་བརྒྱད་ཐབ་ཁུང་དུ། ། ཕུང་ཁམས་སྐྱེ་མཆེད་བུད་ཤིང་ལ། །ཡེ་ཤེས་ལྔ་ཡི་མེ་སྦར་བས། །ཀུན་ཉོན་རྟེན་འབྲེལ་བཅུ་གཉིས་བསྲེགས། །རང་བྱུང་ཡེ་ཤེས་རིག་པའི་མེས། །གཉིས་ འཛིན་རྟོག་ཚོགས་ཀུན་བསྲེགས་ནས། །འབྲས་བུ་སྐུ་བཞི་ཐོབ་པར་ཤོག །
ཅེས་གཟུངས་སྔགས་ཁྱད་པར་ཅན་དུ་མ་བརྗོད་ནས་མེ་སྦར། དེ་ནས་སྨོན་ལམ་གྱི་ཁྱད་པར་དུ་མ་གདབ་པས་གྲུབ་ལགས། སྨྲས་པ། རྨད་བྱུང་ཐབས་མཁས་མཛད་འཕྲིན་བསིལ་ཟེར་གྱིས། །འགྲོ་ཀུན་སྡུག་བསྔལ་
ཚ་གདུང་ཞི་བྱེད་པའི། ། ཚུལ་དེ་རྣམ་དཔྱོད་སོར་མོའི་འཕྲུལ་གྱིས་བྱས། །དགེ་དེས་རྒྱལ་སྲས་སྤྱོད་པ་མཐར་ཕྱིན་ཤོག །ཅེས་ཐུགས་རྗེ་ཆེན་པོ་པད་དཀར་ཕྲེང་བའི་ཆ་ལག་ཏུ་དམིགས་ནས་ཤཱཀྱའི་དགེ་ཚུལ་ཀུན་དགའ་ཚུལ་ཁྲིམས་རྒྱ་མཚོས་བསྐུལ་ངོར་དཔལ་ཇོ་ནང་བསྟན་པའི་གསལ་བྱེད་ཆེན་པོ་ངག་དབང་བསྟན་